Document ID: /fineweb-2-swissfilter-quality_10-filterrobots/filtered/05602.jsonl.gz/88

Državljani Republike Srbije u Švjacarskoj Konfederaciji koji su se prijavili za glasanje u inostranstvu, u prilici su da iskoriste svoje biračko pravo na tri biračka mesta.
Otvorena su biračka mesta u Ambasadi Republike Srbije u Bernu, Generalnom Konzulatu u Cirihu kao i u Kongresnom centru u Luganu. Svoje glasačko pravo na ovim izborima birači će moći da iskoriste do 20 časova.
Na svim biračkim mestima primenjuju se propisane mere epidemioške zaštite, a zbog glasanja u vreme epidemije, biračima se preporučuje da nose maske. Republička izborna komisija (RIK) obezbedila je zaštitne maske za sve birače.
Državljani Republike Srbije u inostranstvu moćiće da glasaju na ukupno 42 biračkih mesta u 17 zemalja.
U Srbiji se državaju redovni parlamentarni, pokrajinski i lokalni izbori. Pravo glasa ima 6.584.376 birača od kojih 13.251 u inostranstvu.
Na parlamentarnim izborima učestvuje 21 izborna lista.
Preliminarmi rezultati će biti objavljeni tokom noći, a rok za objavljivanje konačnih rezultata je četvrtak, ukoliko se ne ponavlja glasanje na pojedinim mestima.